Օսկար Շլեմեր

**Օսկար Շլեմեր** (, ), գերմանացի նկարիչ, քանդակագործ, խորեոգրաֆ և թատերական ձևավորող։
thumb|Ապրանքանիշ Օսկար Շլեմերի նկարի վերարտադրմամբ

## Կենսագրություն
Շլեմերի գեղարվեստական աշխատանքները ունեն 20-րդ դարի զանազան գեղարվեստական ոճերի և ուղղությունների մեծ ընդգրկում՝ սկսած երկրաչափական աբստրակցիոնիզմի մարմիններից և կուբիզմից մինչև կլասիցիզմ (դիմանկարներում կամ բնանկարներում)։

Մոտավորապես 1913 թվականին ձևավորվում է այն, ինչը դառնում է նկարչի կտավների հիմնական թեման՝ երկրաչափական աբստրակտ ձևով նկարված մարդկային կերպարանքներ, որոնք նկարի մակերևույթին թվում են արտասովոր զարդանկարներ։ Նկարչի 1914 թվականին Քյոլնի Արդյունաբերական ցուցահանդեսի համար ստեղծած որմնային գեղանկարներում զգացվում է էքսպրեսիոնիզմի ազդեցությունը։

1920 թվականին Օսկար Շլեմերը ստացել է հրավեր Վայմար քաղաքի Բաուհաուզ ուսումնական հաստատությունից, որտեղ սկզբում ղեկավարել է մետաղական արտադրանքների արվեստանոցը, իսկ հետո՝ 1922 թվականից սկսած՝ քանդակների արվեստանոցը։ 1923 թվականից նրա գեղարվեստական ոճը ենթարկվում է մետաֆիզիկական նկարչության (*Pittura Metafisica*) ուժեղ ազդեցությանը։ Մարդկային կերպարանքների քանակը նրա նկարներում զգալիորեն պակասում է, դրանք գտնվում են կտավի հստակ առանձնացված մակերեսի վրա՝ ինչ-որ խորեոգրաֆիկ կառուցվածքով, ինչը յուրահատուկ ներդաշնակության արտացոլումն է։ Բեռլինի ազգային պատկերասրահի և Էսսենում գտնվող Ֆոլկվանգ թանգարանի կողմից նկարչի այս ժամանակաշրջանի նկարների ձեռքբերումից հետո Շլեմերը ձեռք է բերում ճանաչում։ Բաուհաուզում նա նաև հայտնի է որպես բեմի ձևավորող և բալետների բեմադրիչ։ 1929-1932 թվականներին Շլեմերը Վրոցլավի ակադեմիայի պրոֆեսոր էր։ Նացիստների իշխանության գալուց հետո՝ 1933 թվականին, Բեռլինի միացյալ արվեստի դպրոցի հետ կապված պայմանագիրը խզվել է։ Այս ժամանակաշրջանում նաև փոխվել է վարպետի գեղարվեստական ոճը․ ստեղծագործությունների ձևաչափը փոքրացված է, կերպարանքները դասավորված են միմյանց ավելի մոտ, ավելի մեղմ և կլորավուն են և նկարված են հիմնականում տաք, հաճախ՝ մուգ ներկերով։

1937 թվականին Շլեմերին առաջարկվել է մասնակցել գեղարվեստական ցուցահանդեսների, իսկ նրա հինգ աշխատանքներ ցուըցադրվել են Դեգեներատիվ արվեստի ցուցահանդեսում։ Ունենալով ֆինանսական դժվարություններ՝ որպես արհեստավոր աշխատում է Շտուտգարտում։ Նրա վերջին աշխատանքն եղել է «Պատուհանային նկարներ» շարքը՝ 18 ջրաներկով նկարված փոքրիկ նկարներ, որոնցում նա հայացք է նետում հարևան տների լուսավորված պատուհաններին։

## Նկարներ

Schlemmer A vase of gladiolus and dalias.jpg|
1933 Schlemmer Drei Figuren am Geländer anagoria.JPG
Bauhaus logo.png|Բաուհաուզ պատկերանիշ
Oskar Schlemmer Figur H 2 (Figur von der Seite) 1922.jpg
Oskar Schlemmer Figurenplan 1919-1920.jpg
Oskar Schlemmer Sketch of figural movement for dance 1921.jpg
Oskar Schlemmer Spiel mit Köpfen c1920.jpg
1935 Schlemmer Tischgesellschaft anagoria.JPG
Oskar Schlemmer Tänzerin (Geste).jpg
Oskar Schlemmer – Relief H.tiff
OskarSchlemmer1941.jpg
Van-de-Velde-Bau (Treppenfresko von O.Schlemmer).jpg


## Ծանոթագրություններ

## Գրականություն
* Die Welt der Malerei, Gütersloh-Amstelveen 1997

Կատեգորիա:Սեպտեմբերի 4 ծնունդներ
Կատեգորիա:1888 ծնունդներ
Կատեգորիա:Շտուտգարտ քաղաքում ծնվածներ
Կատեգորիա:Ապրիլի 13 մահեր
Կատեգորիա:1943 մահեր
Կատեգորիա:Բադեն-Բադեն քաղաքում մահացածներ
Կատեգորիա:Անձինք այբբենական կարգով
Կատեգորիա:Նկարիչներ այբբենական կարգով
Կատեգորիա:Գերմանացի նկարիչներ
Կատեգորիա:Գերմանացի քանդակագործներ
Կատեգորիա:Բաուհաուզ
Կատեգորիա:Գերմանացի լուսանկարիչներ
Կատեգորիա:Գերմանացի դիզայներներ
Կատեգորիա:Գերմանացի խորեոգրաֆներ
Կատեգորիա:Գերմանացի թատերական ռեժիսորներ
Կատեգորիա:Գերմանացի արվեստագետներ
Կատեգորիա:Գերմանացի գրաֆիկներ
Կատեգորիա:Գերմանացի մանկավարժներ